Zhou Guanyu

alt=|thumb|Zhou na gridu ADAC F4 utrke**Zhou Guanyu** (rođen 30. maja 1999) kineski je automobilski vozač, koji se trenutno takmiči u Formuli 1 za tim Alfa Romeo. On je prvi kineski vozač koji se natječe u Formuli 1. Natjecao se u FIA prvenstvu Formule 2 za UNI-Virtuosi Racing od 2019. do 2021, a najbolji plasman u Formuli 2 je ostvario u njegovoj zadnjoj sezoni, kada je završio na trećem mjestu u šampionstvu.

Bivši član Akademije Alpina, služio je kao testni vozač za Renault F1 Team i Alpine F1 Team 2020. i 2021. godine. Prije toga bio je član Ferrarijeve vozačke akademije od 2014. do 2018., a 2018. radio je kao razvojni vozač  Formule E tima DS Techeetah.

## Karijera 
### Karting 
Zhou se krenuo trkati u kartingu kad je imao osam godina u Kini, te se preselio u Sheffield 2012. radi boljih prilika u trkanju. Već sljedeće godine sa timom Strawberry Racing, osvojio je dvije titule prvaka u kategorijama Super 1 National Rotax Max Junior Championship i Rotax Max Euro Challenge. U svojoj zadnjoj godini kartinga, Zhou je imao svoj prvi i zadnji nastup u Karting World Championshipu, vozeći za tim Ricky Flynn Motorsport pored Landa Norrisa i Jehan Daruvale.
### Formula 4 
Zhou se pridružio timu Prema Powerteam za Talijansko F4 Prvenstvo 2015. Nakon pobjeđivanja sve tri trke u 2. rundi na stazi u Monza i konstantno završavajući na podijumu, Zhou je završio sezonu kao viceprvak i najbolji početnik. Također se natjecao u rundama njemačkog ADAC F4 prvenstva, postigavši dva podijuma na stazama Spielberg i Spa.
### Europska Formula 3 
#### 2016 
Zhou se pridružio timu Motorpark za FIA Europsko F3 Prvenstvo 2016. Nakon uspješnih uvodnih rundi sezone na stazama Paul Ricard i Hungaroringu završavajući na 2 podijum pozicije, Zhou je naišao na probleme u drugoj polovini sezone, te je završio svoju prvu F3 sezonu na 13. mjestu.
#### 2017 
Zhou je ostao drugu F3 sezonu, tako što se priključio timu Prema, isto tako je poboljšao svoje rezultate završavajući na 8. mjestu u šampionatu sa 5 podijuma. Najvažniji trenutci njegove sezone uključivali su vodstvo u trci na stazi Spa i zadržavanje Landa Norrisa iza sebe u predzadnjem krugu.
#### 2018 
Nakon spekulacija o mogućem prelasku u F2, Zhou je ostao u timu Prema treću sezonu u F3. Nakon prve pobjede u karijeri na stazi Pau, podijuma u Hungaroringu i tri uzastopna podijuma u Zandvoortu, Zhou se našao na 2. mjestu u šampionstvu, samo bod iza svog timskog kolege Marcusa Armstronga. Uprkos jakim rezultatima u kvalifikacijama na stazama Spa i Silverstone, Zhou je pretrpio 4 uzastopna odustajanja uz niz sudara sa svojim timskim kolegama. Zhou je pobjedio svoju drugu F3 trku na stazi Hockenheim, završavajući 8. u šampionatu, sa 3 pol pozicije i 2 pobjede.
### Formula 2 
#### 2019 
alt=|thumb|Zhou u Formuli 2 na stazi SpielbergU Decembru 2018, Zhou se priključio timu UNI-Virtuosi Racing pored Luca Ghiotto za FIA šampionat Formule 2 2019. Zhou je postigao svoj prvi podijum u F2 u Barceloni nakon dobrog rezultata u kvalifikacijama. Na stazi Silverstone, Zhou je postigao svoju prvu pol poziciju u F2, postajući prvi kineski vozač kojem je to uspjelo. Kasnije je Zhou također osvojio treće mjesto u sprint trci na stazi Paul Ricard. U Abu Dhabiju je takođe završio na trećem mjestu sa najbržim krugom u prvoj trci. Završio je 7. u šampionatu, a potom je dobio nagradu Anthoine Hubert kao najbolji početnik u toj sezoni.
#### 2020 
Zhou je ostao u timu UNI-Virtuosi za F2 sezonu 2020, pored člana Ferrari Driver Akademije Calluma Illota. Zhou je uzeo svoju drugu pol poziciju u Formuli 2 na uvodnoj trci na stazi Red Bull Ringu. Međutim njegov bolid je imao problema sa elektronikom dok je vodio trku, te je pao na 17. mjesto u toj trci. Kasnije u toku godine, Zhou je pobjedio svoju prvu trku u F2 u Sochiju. Tokom sezone, Zhou je završio na šestom mjestu u prvenstvu sa 6 podijuma.
#### 2021 
Zhou je ušao u svoju treću F2 sezonu ostajući sa timom UNI-Virtuosi pored Felipe Drugovicha. Osvojio je pol poziciju u prvoj rundi u Bahreinu i pretvorio pol poziciju u pobjedu. Kineski vozač odnio je još jednu pobjedu u prvoj sprint trci u Monaku ispred svog timskog kolege Drugovicha. Međutim, nakon još jednog podijuma u Bakuu, Zhou je naišao na prve probleme u F2, završavajući četiri trke van bodova, što je omogućilo Oscaru Piastriu da preuzme vodstvo u šampionatu. Zhou je uspio prekinuti svoju lošu sreću i probleme, tako što je odnio svoju treću pobjedu u sezoni u Britaniji. U sljedećoj rundi u Monzi, Zhou je uspio da završi dva puta na podijumu. Na nesreću kineskog vozača, zaustavio je njegov bolid nakon okretanja u Sochiu, nakon toga uspio je da završi trku samo na šestom mjestu.  Sezonu je završio kao treći u prvenstvu, sa 4 pobjede, 1 pol pozicijom i 9 podijuma.
### F3 Azijsko prvenstvo 
Tokom zimske pauze prije početka sezone Formule 2 2021, Zhou je učestvovao u azijskom prvenstvu 2021 F3 vozeći za tim Abu Dhabi Racing by Prema. Osvojio je prvenstvo nakon što je postigao 4 pobjede, 5 pol pozicija i 11 podijuma u sezoni.
### Formula 1 
Sredinom 2014, pridružio se Ferrari Driver Akademiji dok se još bavio kartingom. Ostao je u Ferrari Driver Akademiji do kraja 2018. Godine 2019. pridružio se Renault Sport Akademiji i služio kao razvojni vozač za Renault F1 Team. U 2020. godini Zhou je promovisan u test vozača za Renault F1 Team.

Zhou je učestvovao u Virtualnoj Grand Prix seriji za Renault, FIA je pokrenula Esports seriju umjesto F1 Grand Prixa koji je odgođen ili otkazan zbog pandemije koronavirusa. On je, zajedno s Piastrijem i Lundgaardom, testirao Renault R.S.18 na stazi u Bahreinu 2020. godine.
#### Alfa Romeo (2022-) 
Zhou je potpisao ugovor sa Alfa Romeo timom za sezonu Formule 1 2022, u kojoj će biti partner sa Valterri Bottasom, samim time postajući prvi kineski vozač Formule 1. Zhou je odabrao broj 24 kao svoj trkački broj u čast svom sportskom heroju Kobe Bryantu. Na svom debiju u Bahreinu, Zhou se kvalifikovao kao 15., ali se oporavio od lošeg starta u trci i završio na 10. mjestu i postigao bod.

Na Velikoj nagradi Britanije 2022, Zhou je bio uključen u nesreću u kojoj se njegov automobil prevrnuo naopačke, proklizao preko staze i šljunka i odbio se preko barijere. Nakon što je Zhoua izvukao iz automobila medicinski tim, odvezen je u medicinski centar. Zhou je prokomentarisao da mu je oreol spasio život tokom nesreće.
## Sažetak karting karijere 
## Sažetak karijere 
 Sezona još traje.

## References 
## Vanjski linkovi
*statisika Zhou Guanyu 

Kategorija:Rođeni 1999.
Kategorija:Biografije, Šangaj
Kategorija:Kineski vozači Formule 1
Kategorija:Živi ljudi